



            สัมผัสเสน่ห์เมืองต้าเหลียนเมืองชายฝั่งแสนโรแมนติก จัตุรัสซิงไห่
 ถนนรัสเซีย คลองเวนิสตะวันออก 
[image: ]ชมทุ่งมหัศจรรย์หาดหญ้าแดง พระราชวังเสิ่นหยาง 5 วัน 4 คืน บิน CZ

	วันแรก	  	ท่าอากาศยานสุวรรณภูมิ–นครกวางโจว–เมืองต้าเหลียน


08.30 น.	คณะพร้อมกันที่ ท่าอากาศยานสุวรรณภูมิ อาคารผู้โดยสารระหว่างประเทศขาออก ชั้น 4 ประตู 10 เคาน์เตอร์ สายการบิน CHINA SOUTHERN AIRLINES (CZ) โดยมีเจ้าหน้าที่บริษัทฯ คอยให้การต้อนรับและอำนวยความสะดวกในการเช็คอิน 
11.20 น.	เดินทางสู่สนามบินไป๋หยุน นครกวางเจาโดยเที่ยวบินของสายการบิน CHINA SOUTHERN AIRLINES เที่ยวบินที่ CZ358  (บริการอาหารว่างและเครื่องดื่มระหว่างเที่ยวบิน)
15.20 น.              เดินทางถึงสนามบินไป๋หยุน นครกวางเจา นำท่านผ่านด่านตรวจคนเข้าเมืองขาเข้า
	จากนั้นให้ท่านพักผ่อนภายในอาคารผู้โดยสารและรอต่อเครื่องไปเมืองต้าเหลียน (สัมภาระที่โหลดใต้ท้องเครื่องจะถูกส่งตรงไปยังสนามบินปลายทางเมืองต้าเหลียน)
17:25 น.	เดินทางสู่เมืองต้าเหลียนโดยเที่ยวบินของสายการบิน CHINA SOUTHERN AIRLINES เที่ยวบินที่ CZ6562
	(บริการอาหารว่างและเครื่องดื่มระหว่างเที่ยวบิน)
20:50 น.          	เดินทางถึงสนามบินเมืองต้าเหลียน หลังตรวจรับสัมภาระและผ่านด่านศุลกากรเรียบร้อยแล้ว นำท่านเดินทางโดยรถบัสเข้าสู่โรงแรมที่พักในตัวเมืองต้าเหลียน......     
เมืองต้าเหลียนเป็นเมืองชายฝั่งทะเลในมณฑลเหลียวหนิงที่อยู่ทางตอนเหนือของจีน เป็นเมืองดีเด่นในด้านการวางผังเมืองและการพัฒนาของเมือง ตั้งอยู่ปลายคาบสมุทรเหลียวตง..... 
พักที่  DALIAN CHANGCHENG HOTEL โรงแรมระดับ 4 ดาวท้องถิ่น ในเมืองต้าเหลียน  

	วันที่สอง  	 เมืองต้าเหลียน–จัตุรัสชิงไห่ –ถนนปินไห่ลู่-ท่าเรือชาวประมง-จุดชมวิวหลิงเจี่ยววาน-ย่านถนน 
                         ตงกวน—เมืองเวนิสตะวันออก-ถนนรัสเซีย



เช้า	รับประทานอาหารเช้า ณ  ห้องอาหารของโรงแรม (1)

[image: ]หลังอาหารนำท่านเที่ยวชม จัตุรัสซิงไห่ 星海广场  เป็นจัตุรัสขนาดใหญ่เป็นแลนด์มาร์คสำคัญของเมืองต้าเหลียน สร้างขึ้นเพื่อเฉลิมฉลองในโอกาสที่รัฐบาลอังกฤษคืนเกาะฮ่องกงในให้จีนในปี ค.ศ. 1997  ตั้งอยู่ชายฝั่งทะเลในเมืองต้าเหลียน  เป็นจัตุรัสใจกลางเมืองที่ใหญ่ที่สุดในโลกและ เป็นแลนด์มาร์คของเมืองต้าเหลียน รายล้อมด้วยตึกระฟ้าที่ทันสมัย ภายในมีบ่อน้ำพุดนตรี ลานหญ้าขนาดใหญ่ และลานกว้างสำหรับจัดกิจกรรมกลางแจ้ง อาทิ เทศกาลเบียร์นานาชาติ การแข่งขันวิ่งมาราธอน งานแฟชั่นนานาชาติเมืองต้าเหลียน ฯลฯ  
จากนั้นนำท่านนั่งรถผ่านชม ถนนปินไห่ลู่ 滨海路 ถนนสายที่ขึ้นชื่อด้วยทัศนียภาพสองข้างถนนที่งดงามราวภาพเขียนของเมืองต้าเหลียน ประกอบด้วยภูเขาที่ปกคลุมด้วยผืนป่าสีเขียว ชายฝั่งทะเลที่ทอดยาวและคตเคี้ยว สะพานข้ามทะเลและตึกสูงระฟ้าที่ตั้งเรียงรายริมชายฝั่ง.....

ต่อด้วยนำท่านเที่ยวชม ท่าเรือชาวประมงหู่ทาน 湖滩渔人码头  ท่าเรือริมชายฝั่งแสนสงบที่มีอาคารสถาปัตยกรรมตะวันตกที่โดดเด่นอย่างมีเอกลักษณ์ เป็นจุดเช็คอินถ่ายภาพแสนโรแมนติคของต้าเหลียน.....

ต่อด้วยนำท่านเที่ยวชม จุดชมวิวหลิงเจี่ยววาน 菱角湾 จุดนี้เป็นจุดชมวิวถ่ายภาพที่มีพื้นหลังที่สวยงามอัน
ประกอบด้วยท่าเรือชาวประมงที่อยู่ฝั่งตรงข้าม เสมือนอยู่ริมชายฝั่งในเมืองแถบยุโรป.....
 เที่ยง		รับประทานอาหารกลางวัน ณ ภัตตาคาร (2)

นำท่านเที่ยวชม ย่านถนนตงกวน 东关街 ถนนโบราณที่เป็นจุดเช็คอินยอดนิยมของเมืองต้าเหลียน บริเวณนี้เป็นจุดแรกของเมืองต้าเหลียนที่มีคนจีนพำนักอาศัย ในช่วงที่รัสเซียปกครองบริเวณนี้ถูกำนหดให้เป็นย่านคนจีน ในช่วงที่ญี่ปุ่นยึดครองเมืองต้าเหลียนที่นี่เป็นจุดตั้งด่านของกองทัพญี่ปุ่นในช่วงต้นศตวรรษที่ 20 ประกอบด้วยอาคารบ้านเรือนตามสถาปัตยกรรมแบบญี่ปุ่นผสมแบบตะวันตกกว่าร้อยหลัง มีร้านอาหาร ร้านกาแฟ บาร์เบียร์ เบเกอร์รี่ เหมาะแก่การเดินเล่น ช้อปปิ้ง ทานอาหารสำหรับผู้ที่นิยมความคลาสสิค.....

จากนั้นนำท่านเที่ยวชม เมืองเวนิสตะวันออก 大连东方威尼斯城 เป็นเมืองเวนิสจำลองที่ถูกสร้างขึ้นด้วยทุนกว่า 8,000 ล้านหยวน ออกแบบโดยบริษัท ARC จากประเทศฝรั่งเศส โดยจำลองผังเมืองเวนิสในประเทศอิตาลี บนพื้นที่กว่า 400000 ตารางเมตร ประกอบด้วยคลองเวนิสและอาคารที่มีสถาปัตยกรรมแบบตะวันตกกว่า 200 หลัง มีบริการล่องเรือกอนโดล่าแก่นักท่องเที่ยว (ค่าทัวร์ไม่รวมค่าล่องเรือกอนโดล่า สำหรับท่านที่ต้องการล่องเรือสามารถสอบถามค่าล่องเรือได้จากไกด์ท้องถิ่น) ......นำท่านเดินชม เก็บถ่ายภาพสวย ๆ ท่ามกลางอาคารสไตล์ยุโรปบรรยากาศแห่งเมืองเวนิส ตามอัธยาศัย..... 

ต่อด้วยนำท่านเที่ยวชมถนนรัสเซีย 俄罗斯风情街 ในอดีตที่นี่เป็นศูนย์ที่ตั้งของที่ทำการเมืองต้าเหลียน ภายหลังได้กลายเป็นชุมชนของพ่อค้าและวิศวกรทางรถไฟชาวรัสเซีย บริเวณนี้จึงเต็มไปด้วยอาคารบ้านเรือนแบบตะวันตก(รัสเซีย) มากมาย นอกจากได้เก็บภาพที่มีพื้นหลังเป็นอาคารสถาปัตยกรรมตะวันตก ที่นี่ยังมีร้านค้าที่จำหน่ายสินค้าและของที่ระลึกที่นำเข้าจากรัสเซียอาทิ ช็อกโกแลต เหล้าวอดก้า ตุ๊กตารัสเซีย ฯลฯ
ค่ำ		รับประทานอาหารค่ำ ณ  ภัตตาคาร (3)
พักที่  DALIAN CHANGCHENG HOTEL โรงแรมระดับ 4 ดาวท้องถิ่น ในเมืองเมืองต้าเหลียน 
	วันที่สาม          เมืองต้าเหลียน-จัตุรัสจงซาน-ถนนกั่งตงเลขที่ 5-พิพิธภัณฑ์ต้าเหลียน-เมืองผานจิ่น                  


เช้า	รับประทานอาหารเช้า ณ  ห้องอาหารของโรงแรม (4)
	หลังอาหารนำท่านเที่ยวชม จัตุรัสจงซาน 中山广场 ชมถนนวงกลมใจกลางเมืองต้าเหลียนที่ล้อมรอบด้วยอาคารเก่าแก่ที่สร้างตามสถาปัตยกรรมแบบโกธิค บารอค และโรมัน ที่มีทั้งที่ตั้งของธนาคาร โรงแรมแห่งแรกของเมืองต้าเหลียนที่จักรพรรดิ์ปูยีเคยมาพักค้างแรม.......

		หลังอาหารนำท่านเที่ยวชม ถนนกั่งตง 5 港东五街 จุดเช็คอินใหม่ที่ได้รับความนิยมอย่างสูงจากนักท่องเที่ยว
และชาวเมืองต้าเหลียน จุดนี้เป็นช่วงที่ถนนสายกั่งตงที่ห้า มุ่งตรงสู่ทะเล(มองจากจุดชมวิวที่อยู่ด้านบน) เสมือนว่าปลายทางของถนนไปสิ้นสุดในทะเล อีกด้านจะมองเห็นท่าเรือและอาคารสถาปัตยกรรมตะวันตกเป็นกรอบของมุมกล้องที่งดงาม เมื่อมีเรือแล่นมาผ่านทะเลตรงบริเวณนี้ จะเป็นภาพที่สวยงามและโรแมนติคยิ่งแก่ผู้พบเห็น.......

นำท่านเที่ยวชม พิพิธภัณฑ์ต้าเหลียน 大连博物馆 พิพิธภัณฑ์ที่เป็นแหล่งรวมโบราณวัตถุ และจัดแสดงเรื่องราวความเป็นมาของเมืองต้าเหลียนจากอดีตสู่ยุคปัจจุบัน ชมโบราณวัตถุและนิทรรศการที่ถ่ายทอดประวัติศาสตร์และพัฒนาการของเมืองต้าเหลียนจากอดีตสู่ปัจจุบัน......
เที่ยง                   รับประทานอาหารกลางวัน ณ ภัตตาคาร (5)
หลังอาหารนำท่านโดยรถบัสสู่ เมืองผานจิ่น 盘锦 (ระยะทาง 230 กม. ใช้เวลาเดินทางโดยรถบัสราว 3 ชั่วโมงเศษ)  	
เย็น		รับประทานอาหารค่ำ ณ  ภัตตาคาร (6)
พักที่ VIENNA HOTEL โรงแรมระดับ 4 ดาวท้องถิ่นหรือเทียบเท่า ในเมืองผานจิ่น                                                                                                     
วันที่สี่		 เมืองผานจิ่น –ชมทุ่งหญ้ามหัศจรรย์หาดหญ้าแดง-เดินทางสู่เมืองเสิ่นหยาง-ถนนคนเดินจงเจีย          
เช้า	รับประทานอาหารเช้า ณ  ห้องอาหารของโรงแรม (7)

นำท่านเที่ยวชมหาดหญ้าแดง นำท่านเดินไปตามระเบียงชมวิวกลางทุ่ง เที่ยวชมความมหัศจรรย์ของ หาดหญ้าแดง 盘锦红海滩 สถานที่ท่องเที่ยวระดับ 4A ในเขตพื้นที่ชุ่มน้ำในเมืองผานจิ่นมณฑลเหลียวหนิง เป็นทุ่งหญ้าสีแดงขนาดใหญ่ริมชายหาดครอบคลุมพื้นที่กว่า 7 แสนไร่ เป็นปรากฎการณ์ทางธรรมชาติที่เกิดจากหญ้าสาหร่ายในตระกูล Suaeda glauca ที่ขึ้นตามพื้นที่ชุ่มน้ำริมชายฝั่งที่มีดินเค็ม และเป็นหญ้าเพียงชนิดเดียวที่สามารถเจริญเติบโตในดินเค็มได้ ในช่วงฤดูใบไม้ร่วงทุ่งหญ้าจะเปลี่ยนจากสีเขียวมาเป็นสีแดงอ่อนและแดงสด (ต้นเดือนกันยายน - เดือนตุลาคม) จนกลายเป็นสีม่วงแผ่วงกว้างไกลสุดลูกหูลูกตาตัดกับสีครามของทองทะเล เป็นปรากฎการณ์ทางธรรมชาติที่งดงามอย่างน่าพิศวง นอกจากนี้พื้นที่บริเวณนี้ยังเป็นที่ ๆ มีความสมบูรณ์ของระบบนิเวศ มีนกกระเรียนมงกุฎแดง นกนางนวลหัวดำ และนกสายพันธุ์หายากกว่า 260 ชนิดอาศัยอยู่......    
		หมายเหตุ หาดหญ้าแดงเป็นปรากฎการณ์ทางธรรมชาติ ซึ่งอาจเกิดการเปลี่ยนแปลงตามสภาพอากาศที่เปลี่ยน  
  แปลงไปตามภาวะโลกร้อน ซึ่งอาจมีความแตกต่างในแต่ละปี อาจส่งผลต่อสีสันที่เปลี่ยนแปลเร็วหรือช้ากว่าในอดีต  

เที่ยง 		รับประทานอาหารกลางวัน ณ ภัตตาคาร (8)
		หลังอาหารนำท่านเดินทางสู่ เมืองเสิ่นหยาง 沈阳 (ระยะทาง 189  กม.ใช้เวลาเดินทางราว 2 ชั่วโมงเศษ)  

	จากนั้นนำท่านเที่ยวชม ถนนคนเดินจงเจีย 中街 หนึ่งในถนนคนเดินที่ใหญ่และคึกคักที่สุดในประเทศจีน ให้ท่านเพลิดเพลินกับการเดินชม ช้อปปิ้งสินค้าพื้นเมือง เลือกชิมอาหารพื้นเมืองตามอัธยาศัย......
เย็น	รับประทานอาหารค่ำ ณ  ภัตตาคาร (9)
                          	พักที่  DANGFANG YINZHUO HOTEL โรงแรมระดับ 4 ดาวท้องถิ่นหรือเทียบเท่า ในเมือเสิ่นหยาง  


วันที่ห้า            เมืองเสิ่นหยาง -พระราชวังเสิ่นหยาง-บินกลับกรุงเทพฯ 
เช้า		รับประทานอาหารเช้า ณ  ห้องอาหารของโรงแรม (10)

หลังอาหารนำท่านเที่ยวชม พระราชวังโบราณเสิ่นหยาง 沈阳故宫 เป็นพระราชวังโบราณที่สร้างขึ้นในปี ค.ศ. 1625 เคยเป็นที่พำนักและว่าราชการของกษัตริย์แมนจู 3 พระองค์ในช่วงต้นราชวงศ์แมนจู หลังจากกองทัพแมนจูเขาตีแผ่นดินตงง้วนได้และได้ย้ายพระราชวังแมนจูเข้ามาในกรุงปักกิ่ง พระราชวังแห่งนี้ได้กลายเป็นพระตำหนักพักร้อนของกษัตริย์แมนจูในเวลาต่อมา พื้นที่ตั้งของพระราชวังมีมากกว่า 60,000 ตารางเมตร ชมพระตำหนักต่าง ๆ ที่มีความโดดเด่นทางสถาปัตยกรรมแบบผสมระหว่างมองโกล แมนจูเรีย และทิเบตภายในเขตพระราชวัง.......
เที่ยง 		รับประทานอาหารกลางวัน ณ ภัตตาคาร (11)
หลังอาหารนำท่านเดินทางสู่สนามบินเสิ่นหยางเถาเซียน เมืองเสิ่นหยาง ทำการเช็คอิน โหลดสัมภาระก่อนขึ้นเครื่อง	 
15.30 น.	เหินฟ้าสู่เมืองกวางเจา โดยสายการบิน CHINA SOUTHERN AIRLINES  เที่ยวบินที่ CZ3602
	(บริการอาหารร้อนและเครื่องดื่มระหว่างเที่ยวบิน)
20:05 น.	เดินทางถึงสนามบินไป๋หยุน นครกวางเจา นำท่านผ่านด่านตรวจคนเข้าเมืองขาออก 
	จากนั้นให้ท่านพักผ่อนภายในอาคารผู้โดยสารและรอต่อเครื่อง (สัมภาระที่โหลดใต้ท้องเครื่องจะถูกส่งตรงมายังสนามบินสุวรรณภูมิ)
23.55 น.	เหินฟ้าสู่กรุงเทพฯโดยเที่ยวบินของสายการบิน CHINA SOUTHERN AIRLINES เที่ยวบินที่ CZ3035
(บริการอาหารว่างและเครื่องดื่มระหว่างเที่ยวบิน)	
01:55 น.+1	เดินทางกลับถึง ท่าอากาศยานสุวรรณภูมิ กรุงเทพฯ  โดยสวัสดิภาพพร้อมความประทับใจ







	อัตราค่าบริการ

	วันเดินทาง
	ราคาทัวร์/ท่าน
	ราคาทัวร์เด็ก/ท่าน
	ราคา

	
	พักห้องละ 2-3 ท่าน
	(อายุไม่เกิน 12 ปีไม่ใช้เตียง)
	ห้องพักเดี่ยวจ่ายเพิ่ม

	เดือน กันยายน 69

	22-26 กันยายน 69
	24,900    
	24,900    
	4,500

	23-27 กันยายน 69
	24,900    
	24,900    
	4,500

